smcproject/ml-wiki-sentences huggingface dataset:
അപ്പത്തിന്റേയും വീഞ്ഞിന്റേയും ബാഹ്യപ്രകൃതിയുടെ 'ആകസ്മികതകൾ' (accidents) നിലനിൽക്കെ അവയുടെ ആന്തരികപദാർത്ഥങ്ങൾക്കു ('breadness' and 'wineness') സംഭവിക്കുന്ന പരിവർത്തനമായി അദ്ദേഹം പദാർത്ഥാന്തരീകരണത്തെ കണ്ടു.
പ്രൊട്ടസ്റ്റന്റ് നവീകരണയുഗത്തിൽ പദാർത്ഥാന്തരീകരണവാദം അരിസ്റ്റോട്ടിലിയൻ ചിന്തയിൽ നിന്നു ക്രിസ്തീയതയിൽ കടന്നുകൂടിയ വ്യാജദർശനമായി വിമർശിക്കപ്പെട്ടു.
ഇതിനു പകരമായി മാർട്ടിൻ ലൂഥർ അവതരിപ്പിച്ച വീക്ഷണം കൂദാശാപരമായ സംയോഗം (sacramental union) എന്നറിയപ്പെട്ടു.
വിശുദ്ധ കുർബാന കേവലമൊരു അനുസ്മരണച്ചടങ്ങാണെന്ന നിലപാടാണ് മറ്റൊരു നവീകർത്താവായ ഉൾറിക്ക് സ്വിംഗ്ലി സ്വീകരിച്ചത്.
എങ്കിലും പ്രൊട്ടസ്റ്റന്റ് നവീകരണത്തോടുള്ള കത്തോലിക്കാ സഭയുടെ പ്രതികരണത്തിലെ ഏറ്റവും പ്രധാന സംരംഭമായ ത്രെന്തോസ് സൂനഹദോസ് പദാർത്ഥാന്തരീകരണത്തെ അതിന്റെ തീവ്രരൂപത്തിൽ നിർവചിച്ച് അംഗീകരിച്ചതിനൊപ്പം അതിനെ നിഷേധിക്കുന്നവരെ ശപിക്കുകയും ചെയ്തു:‌- “ ഏറ്റവും പരിശുദ്ധ ദിവ്യകാരുണ്യത്തിൽ നമ്മുടെ കർത്താവിന്റെ ശരീരരക്തങ്ങൾക്കൊപ്പം അപ്പത്തിന്റേയും വീഞ്ഞിന്റേയും പദാർത്ഥങ്ങൾ നിലനിൽക്കുന്നുവെന്നു പറയുകയും, പൂർവഛായ നിലനിൽക്കെത്തന്നെ അപ്പത്തിന്റേയും വീഞ്ഞിന്റേയും മുഴുവൻ പദാർത്ഥത്തിനും യേശുവിന്റെ ശരീരരക്തങ്ങളായി സംഭവിക്കുന്ന അത്ഭുതകരവും അന്യാദൃശവും കത്തോലിക്കാ സഭ തികഞ്ഞ ഔചിത്യത്തോടെ "പദാർത്ഥാന്തരീകരണം" എന്നു വിളിക്കുന്നതുമായ പരിവർത്തനത്തെ നിഷേധിക്കുകയും ചെയ്യുന്നവൻ ആരായാലും ശപിക്കപ്പെട്ടവനാകട്ടെ. ”
കുർബാനയിൽ കൂദാശചെയ്യപ്പെട്ട അപ്പത്തെ എത്ര ചെറുതായി വിഭജിച്ചാലും ഓരോ തരിയിലും യേശുവിന്റെ ശരീരവും രക്തവും ആത്മാവും അവയുടെ സമ്പൂർണ്ണതയിൽ ഉണ്ടായിരിക്കുമെന്നും ത്രെന്തോസ് സൂനഹദോസ് പ്രഖ്യാപിച്ചു.
കത്തോലിക്കാ, പ്രൊട്ടസ്റ്റന്റു സഭകൾ തമ്മിലുള്ള ഭിന്നതയുടെ കാതൽ കുർബാനയിലെ ഈ 'അത്ഭുതത്തെ' സംബന്ധിച്ചാണെന്നും ആധുനികകാലത്തു പോലും അവയ്ക്കിടയിലുള്ള സ്ഥായിയായ പൊരുത്തത്തിനു തടസ്സം അതാണെന്നും നിരീക്ഷിക്കപ്പെട്ടിട്ടുണ്ട്.
പദ്മ സച്ദേവ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു ഇന്ത്യൻ കവയിത്രിയും നോവലിസ്റ്റുമാണ് പദ്‌മ സച്ദേവ് .
ഡോഗ്രി ഭാഷയിലെഴുതുന്ന ആദ്യ ആധുനിക കവയിത്രിയായ ഇവർ ഹിന്ദിയിലും എഴുതുന്നുണ്ട്.
പല കവിതാസമാഹാരങ്ങളും പ്രസിദ്ധീകരിച്ചിട്ടുണ്ട്.
മേരീ കവിതാ മേരേ ഗീത് എന്ന കവിതകൾക്ക് 1971 ലെ സാഹിത്യ അക്കാദമി പുരസ്കാരം ലഭിച്ചു.
2001ൽ അവർ പത്മശ്രീ അവാർഡും നേടി.
മദ്ധ്യപ്രദേശ് സർക്കാർ നൽകുന്ന കവിതയ്ക്കുള്ള  കബീർ സമ്മാൻ എന്ന പുരസ്കാരം അവർക്ക് 2007-2008ൽ ലഭിച്ചു.
പദ്‌മ സച്ദേവ് 1940ൽ ജമ്മുവിലാണു ജനിച്ചത്.
ജയ്ദേവ് ബാബു എന്ന സംസ്കൃതപണ്ഡിതന്റെ മൂന്നുമക്കളിൽ ആദ്യത്തെ കുട്ടിയായിരുന്നു പദ്‌മ.
ജയ്ദേവ് ബാബു വിഭജനത്തിന്റെ കാലത്ത് കൊല്ലപ്പെട്ടു.
പദ്‌മ സച്ദേവ് പ്രശസ്ത ഡോഗ്രി കവിയായിരുന്ന വേദ്‌പാൽ ദീപിനെയാണ് ആദ്യം വിവാഹം കഴിച്ചത്.
പിന്നീട് ഗായകനായ സുരീന്ദർ സിംഗിനെ വിവാഹം ചെയ്തു.
ഇപ്പോൾ ദില്ലിയിൽ വസിക്കുന്നു.
പദ്‌മ സച്ദേവ് ജമ്മു ആകാശവാണിയിൽ അനൌൺസറായിട്ട് ജോലി ചെയ്തിരുന്നു.
തവി തേ ചൻ‌ഹാൻ, നേരിയാൻ ഗലിയാം, പോട്ടാ പോട്ടാ നിംബൽ, ഉത്തർ വാഹിനി, തൈന്തിയാം എന്നിവ അവരുടെ ചില കൃതികളാണ്.
കൃതിത്വ സമഗ്ര സമ്മാൻ : 2015 ഭാരതീയ ഭാഷാപരിഷത്ത്, വെസ്റ്റ് ബംഗാൾ
സരസ്വതി സമ്മാൻ : 2015 ൽ ഡോഗ്രി ഭാഷയിലെഴുതിയ ചിത് ചേത്തേ എന്ന ആത്മകഥയ്ക്ക്.
പത്മശ്രീ അവാർഡ് : 2001
സാഹിത്യ അക്കാദമി അവാർഡ് : 1971
നൌഷിൻ - 1995
മേം കെഹ്തീ ഹൂം ആംഖിം ദേഖി - 1995
ഭക്തോ നഹി ധനഞ്ജയ് -2000
ജമ്മു ജോ കഭീ സഹാരാ ഥാ - നോവൽ - 2003
ഫിർ ക്യാ ഹുവാ?
- ജ്ഞാനേശ്വര, പാർത്ഥ സെൻ‌ഗുപ്ത എന്നിവർക്കൊപ്പം - 2007 അവലംബം
പദ്മജ നായിഡു ഇംഗ്ലീഷ് വിലാസം https://ml.wikipedia.org/wiki/Padmaja_Naidu ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
സ്വാതന്ത്ര സമര സേനാനിയും സരോജിനി നായിഡുവിന്റെ മകളുമായിരുന്നു പദ്മജ നായിഡു (1900 - May 2, 1975).
); .
സ്വാതന്ത്രാനന്തരം 1956 മുതൽ 1967 വരെ പശ്ചിമ ബംഗാൾ ഗവർണർ പദവി വഹിച്ചു.
പദ്മജ  ക്വിറ്റ് ഇന്ത്യാ പ്രക്ഷോഭത്തിൽ പങ്കെടുത്ത് ജയിൽ‌വാസം അനുഭവിച്ചിട്ടുണ്ട്.
അന്താരാഷ്ട്ര റെഡ്ക്രോസിലും ഇന്ത്യൻ റെഡ്ക്രോസ് സൊസൈറ്റിയിലും പ്രവർത്തിച്ചിട്ടുണ്ട്.
അവലംബം ↑ ↑ ↑ Two Alone, Two Together, By Sonia Gandhi, 2004 pg.
18 ISBN 978-0143032458
പദം (വിവക്ഷകൾ)
പദം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പദം (ഗണിതം) കഥകളി പദം - കഥകളിയിലുപയോഗിക്കുന്ന പാട്ടുകൾ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പദചതുരൂർദ്ധ്വം
പദചതുരൂർദ്ധ്വം മലയാള ഭാഷയിലെ ഒരു വൃത്തമാണ്.
ലക്ഷണം “ എട്ടക്ഷരം പാദമാദ്യം
പിന്നോരോന്നിലുംമുറയ്ക്കു നന്നാലേറും എന്നാലതു പദചതുരൂർദ്ധ്വാഭിധം വൃത്തമാകും ഗുരുലഘുനിയമമൊന്നുമില്ലിതിന്നു ഭംഗിതാൻ പ്രമാണമാം ” അവലംബം ↑ വൃത്തമ‍‍ഞ്ജരി ഏ.
പദഹുതുറൈ ബോംബാക്രമണം ഇംഗ്ലീഷ് വിലാസം https://ml.wikipedia.org/wiki/Padahuthurai_bombing
2007 ജനുവരി രണ്ടാം തീയതി, ശ്രീലങ്കൻ വ്യോമ സേന എൽ.ടി.ടി.ഇ ക്യാംമ്പുകൾക്കു നേരെ നടത്തിയ ബോംബാക്രമണമാണ് പദഹതുറൈ ബോംബാക്രമണം അല്ലെങ്കിൽ ഇല്ലുപ്പക്കടവൈ ബോംബിങ് എന്നറിയപ്പെടുന്നത്.
കത്തോലിക്കാ പുരോഹിതൻ ഉൾപ്പെട്ടെ 15 തമിഴ് വംശജർ ഈ ആക്രമണത്തിൽ കൊല്ലപ്പെട്ടെന്ന് എൽ.ടി.ടി.ഇ പറയുന്നു.
മരിച്ചവരിൽ സ്ത്രീകളും കുട്ടികളും ഉൾപ്പെടുന്നു.
ശ്രീലങ്കയിലെ മാന്നാർ ജില്ലയുടെ വടക്കു പടിഞ്ഞാറുള്ള ഒരു ഗ്രാമമാണ് ഇലുപ്പൈക്കടവൈ.
ഇലുപ്പൈക്കടവൈയിൽ പദഹുതുറൈ എന്ന സ്ഥലത്ത് 35 കുടിലുകളിലായി, 231 പേരടങ്ങുന്ന 46 കുടുംബങ്ങളായിരുന്നു ജീവിച്ചിരുന്നത്.
ജാഫ്നയിൽ നിന്നും ഈ തീരപ്രദേശത്തേക്കു കുടിയേറി പാർത്തവരായിരുന്നു ഏറേയും.
2007ലെ പുതുവത്സര ദിനത്തിൽ ശ്രീലങ്കൻ വ്യോമസേനയുടെ നാലു ബോംബർ ജെറ്റു വിമാനങ്ങൾ ഈ പ്രദേശത്ത് യാതൊരു മുന്നറിയിപ്പുമില്ലാതെ ബോംബുകൾ വർഷിച്ചു.
ആദ്യത്തെ മൂന്നു വിമാനങ്ങൾ നാലു ബോംബുകൾ വിക്ഷേപിച്ചപ്പോൾ, നാലാമത്തെ വിമാനം രണ്ടു ബോംബുകൾ ആണു ഗ്രാമത്തിലേക്കു തൊടുത്തത്.
രാവിലെ 9.35 നു തുടങ്ങിയ ആക്രമണം ഏകദേശം പത്തുമിനിട്ടോളം നീണ്ടു നിന്നു.
25 ഓളം കുടിലുകൾ പൂർണ്ണമായും കത്തി നശിച്ചു.
നിരവധി വീടുകളുടെ മേൽക്കൂരകൾക്കു തീപിടിച്ചു.
സാധാരണക്കാർക്കു നേരെ യാതൊരു ആക്രമണവും നടന്നിട്ടില്ലെന്നു, ശ്രീലങ്കൻ സർക്കാർ വ്യക്തമാക്കി കൂടാതെ ശ്രീലങ്കൻ വ്യോമസേന ആക്രമിച്ച സ്ഥലം എൽ.ടി.ടി.ഇയുടെ ഒരു നാവികതാവളം ആയിരുന്നുവെന്നു സർക്കാർ അറിയിച്ചു.
പ്രതികരണം ശ്രീലങ്കൻ സർക്കാർ
പദഹതുറൈ എൽ.ടി.ടി.ഇ യുടെ ഒരു നാവികതാവളമായിരുന്നുവെന്നും, അവിടെ കൊല്ലപ്പെട്ടവർ എൽ.ടി.ടി.ഇ തീവ്രവാദികൾ ആയിരുന്നുവെന്നുമാണ് ഈ ആക്രമണത്തെക്കുറിച്ച് ശ്രീലങ്കൻ സർക്കാരിന്റെ  ആദ്യ പ്രതികരണം.
കൊല്ലപ്പെട്ടത് സാധാരണ ജനങ്ങളായിരുന്നുവെന്ന് തെളിവുകൾ നിരത്തി മാധ്യമങ്ങൾ വാദിച്ചപ്പോൾ ശ്രീലങ്കൻ സർക്കാരിന് അവരുടെ വാർത്ത തിരുത്തേണ്ടി വന്നു.
വിമത സംഘടനകൾ മനുഷ്യ കവചമായി ഉപയോഗിച്ചിരുന്ന സാധാരണക്കാരായിരിക്കാം കൊല്ലപ്പെട്ടതെന്ന പുതിയ ന്യായവുമായി ശ്രീലങ്കൻ സർക്കാർ രംഗത്തെത്തി.
കൊല്ലപ്പെട്ടവരിൽ ചിലരെങ്കിലും എൽ.ടി.ടി.ഇ ക്കുവേണ്ടി പ്രവർത്തിച്ചിരുന്നവരോ അനുഭാവികളോ ആയിരുന്നവെന്നും സർക്കാർ അറിയിച്ചു.
കഴിഞ്ഞ കുറേ വർഷങ്ങളായി ശ്രീലങ്കൻ സൈന്യത്തിന്റെ നിരീക്ഷണത്തിലായിരുന്ന ഒരു പ്രദേശമായിരുന്നു ഇലുപ്പൈക്കടവൈ.
എൽ.ടി.ടി.ഇ തീവ്രവാദികളുട ഒരു നാവികതാവളമായിരുന്നു പ്രസ്തുത പ്രദേശമെന്ന് സർക്കാർ സംശയലേശമെന്യേ സമർത്ഥിക്കുന്നു.
എൽ.ടി.ടി.ഇയുടെ നാവികസേനാ വിഭാഗമായ സീ ടൈഗറിന്റെ ഒരു സുപ്രധാന താവളം കൂടെയായിരുന്നു ഇലുപ്പൈക്കടവൈ.
2005 ഡിസംബർ 22 ന് മുക്കുവന്മാരെന്ന വ്യാജേന എൽ.ടി.ടി.ഇ തീവ്രവാദികൾ ശ്രീലങ്കൻ നാവികസേനയുടെ ബോട്ടുകൾ ആക്രമിക്കുകയും മൂന്നു നാവികസേനാംഗങ്ങളെ കൊലപ്പെടുത്തുകയും ചെയ്തു.
ആക്രമണത്തിനു ശേഷം, വെടിത്തലൈവ് എന്ന സ്ഥലത്തേക്കായിരുന്നു തീവ്രവാദികൾ പിൻവാങ്ങിയത്.
2006 ജനുവരി 26 ശ്രീലങ്കൻ നാവികസേന, ആറു ഇന്ത്യാക്കാരുമായി ഒരു ഇന്ത്യൻ ട്രോളർ പിടിച്ചെടുത്തു.
60000 ഓളം വരുന്ന ഇലക്ട്രോണിക് ഡിറ്റോണേറ്ററുകളായിരുന്നു ഇതിലുണ്ടായിരുന്നത്.
ശ്രീലങ്കയിലെ വിമതർക്കു നൽകാനായി ഇലുപ്പക്കടവൈയിലേക്കു പോവുകയായിരുന്ന ട്രോളറായിരുന്നു ഇതെന്നു സംശയിക്കുന്നു.
2006 ജൂൺ 17 ന് പന്ത്രണ്ടോളം ബോട്ടുകളടങ്ങുന്ന ഒരു സീ ടൈഗർ സംഘം ശ്രീലങ്കയുടെ നാവികസേനയെ ആക്രമിക്കുകയും ആറു നാവികരെ കൊലപ്പെടുത്തുകയും ചെയ്തു.
തുടർന്നു നടന്ന യുദ്ധത്തിൽ മുപ്പതോളം തീവ്രവാദികൾ കൊല്ലപ്പെട്ടുവെന്നു സൈന്യം അവകാശപ്പെട്ടു.
റെഡ്ക്രോസ്സ്
വ്യോമാക്രമണം നടക്കുമ്പോൾ സാധാരണ ആളുകൾക്കു സംഭവിക്കാറുള്ളത്ര പരിക്കുകളോ, തീപ്പൊള്ളലുകളോ പദഹുതുറൈയിൽ ജനങ്ങൾക്കു സംഭവിച്ചില്ലായിരുന്നവെന്നു സൈനികവക്താവു പറയുകയുണ്ടായി.
ആക്രമണം നടന്നയുടനെ സംഭവസ്ഥലത്തേക്കു പുറപ്പെടാനൊരുങ്ങിയ റെഡ്ക്രോസ്സ് സന്നദ്ധപ്രവർത്തകരെ സൈന്യം തടയുകയുണ്ടായി.
റെഡ്ക്രോസ്സ് പ്രവർത്തകർ സംഭവസ്ഥലത്ത് എത്തിച്ചേർന്നപ്പോഴേക്കും, അവിടെയെല്ലാം വൃത്തിയാക്കിയിരുന്നു, പരുക്കേറ്റ ഒരാളെപോലും അവിടെ കാണാൻ കഴിഞ്ഞില്ലെന്ന് റെഡ്ക്രോസ്സ് വക്താവായിരുന്ന സുകുമാർ റോക്വുഡ് പറയുന്നു.
എന്നാൽ പരുക്കേറ്റ ചിലരെ സംഭവസ്ഥലത്തു നിന്നും സമീപപ്രദേശത്തുള്ള ആശുപത്രിയിലേക്കു കൊണ്ടുപോവുന്നതു കണ്ടതായി ബി.ബി.സി റിപ്പോർട്ടു ചെയ്തിരുന്നു.
മാന്നാർ റോമൻ കതോലിക്ക അതിരൂപത
മാന്നാർ കതോലിക്ക അതിരൂപതാ പുരോഹിതനായിരുന്ന രായിപ്പു ജോസഫ് എൽ.ടി.ടി.ഇ ചായ്വുള്ള പാതിരി ആയിരുന്നു.
വ്യോമാക്രമണത്തിൽ കൊല്ലപ്പെട്ട പതിനഞ്ചുപേരും ശ്രീലങ്കൻ തമിഴ് വംശജരാണെന്നും, അവരൊന്നും തീവ്രവാദികളല്ലെന്നും സർക്കാരിന്റെ പ്രതികരണത്തിനു മറുപടിയെന്നോളം അദ്ദേഹം പ്രസ്താവിക്കുകയുണ്ടായി.
മാനവരാശിക്കെതിരേയുള്ള ക്രൂരത എന്നാണ് ജോസഫ് ഈ ആക്രമണത്തെ വിശേഷിപ്പിച്ചത്.
ഐക്യരാഷ്ട്രസഭ
സാധാരണജനങ്ങൾക്കു നേരേയുള്ള ആക്രമണങ്ങൾ അവസാനിപ്പിക്കണമെന്ന് ഐക്യരാഷ്ട്രസഭ ഇരുമുന്നണികളോടും ആവശ്യപ്പെട്ടു.
തങ്ങളുടെ അവകാശങ്ങൾക്കു വേണ്ടി പോരാടുമ്പോഴും, സാധാരണജനങ്ങളുടെ അവകാശങ്ങൾ സംരക്ഷിക്കാൻ ഇരുമുന്നണികളും ബാധ്യസ്ഥരാണെന്നും ഐക്യരാഷ്ട്രസഭ ഓർമ്മിപ്പിച്ചു.
ഫെബ്രുവരി 9 ഇംഗ്ലീഷ് വിലാസം https://ml.wikipedia.org/wiki/February_9
ഗ്രിഗോറിയൻ കലണ്ടർ പ്രകാരം ഫെബ്രുവരി 9 വർഷത്തിലെ 40-ആം ദിനമാണ്.
വർഷാവസാനത്തിലേക്ക് 325 ദിവസങ്ങൾ കൂടിയുണ്ട് (അധിവർഷങ്ങളിൽ 326).
ചരിത്രസംഭവങ്ങൾ 474 - ബൈസന്റൈൻ സാമ്രാജ്യത്തിന്റെ സഹ-ചക്രവർത്തിയായി സെനോയെ കിരീടധാരണം നടത്തുന്നു.
ജനനം മരണം 2008 – ബാബാ ആംതെ മറ്റു പ്രത്യേകതകൾ
ഫെമി ഓകെ ഇംഗ്ലീഷ് വിലാസം https://ml.wikipedia.org/wiki/Femi_Oke
ബ്രിട്ടീഷ് ടെലിവിഷൻ അവതാരകയും പത്രപ്രവർത്തകയുമാണ് ഫെമി ഓകെ (ജനനം: 30 ജൂൺ 1966).
യൊറുബ വംശീയ വിഭാഗത്തിലെ നൈജീരിയൻ മാതാപിതാക്കളിലാണ് ഇംഗ്ലണ്ടിലെ ലണ്ടനിൽ ഫെമി ജനിച്ചത്.
ബർമിംഗ്ഹാം യൂണിവേഴ്സിറ്റിയിൽ നിന്ന് ബിരുദധാരിയായ അവർ ഇംഗ്ലീഷ് സാഹിത്യത്തിലും ഭാഷയിലും ബിരുദം നേടി.
പ്രക്ഷേപണ ജീവിതം
യുണൈറ്റഡ് കിംഗ്ഡത്തിലെ ആദ്യത്തെ ടോക്ക് റേഡിയോ സ്റ്റേഷൻ ലണ്ടൻ ബ്രോഡ്കാസ്റ്റിംഗ് കമ്പനിയുടെ ജൂനിയർ റിപ്പോർട്ടറായി ഫെമി പതിനാലാമത്തെ വയസ്സിൽ തന്റെ കരിയർ ആരംഭിച്ചു.
1993-ൽ ഫെമി വയർ ടിവി എന്ന കേബിൾ സ്റ്റേഷനിൽ ജോലി ചെയ്തു.
ഇത് ജാനറ്റ് പ്രീ സ്ട്രീറ്റ് പോർട്ടറുടെ L!
VE ടിവി ആയിരുന്നു.
ശനിയാഴ്ച ഉച്ചതിരിഞ്ഞ് ജനപ്രിയ സോപ്പ് ഓൺ ദി വയർ ഉൾപ്പെടെ നിരവധി ഷോകൾ ഫെമി സോപ്പ് ഓപ്പറ വിദഗ്ധൻ ക്രിസ് സ്റ്റേസിക്കൊപ്പം സ്റ്റേഷനുവേണ്ടി അവതരിപ്പിച്ചു.
1990 കളുടെ തുടക്കത്തിൽ, ഫെമി ബിബിസിയുടെ പ്രധാനപ്പെട്ട വിദ്യാഭ്യാസസംബന്ധിയായ സയൻസ് പ്രോഗ്രാം സയൻസ് ഇൻ ആക്ഷൻ അവതരിപ്പിക്കുകയും ടോപ്പ് ഓഫ് പോപ്സിന്റെ അവതാരക കൂടിയും ആയിരുന്നു.
ജിഎംടിവി , ലണ്ടൻ വീക്കെൻഡ് ടെലിവിഷൻ , മെൻ മോട്ടോഴ്‌സ് , കാൾട്ടൺ ടെലിവിഷൻ എന്നിവയിലും പ്രവർത്തിച്ചിട്ടുണ്ട്.
ജോർജിയയിലെ അറ്റ്ലാന്റയിൽ നെറ്റ്‌വർക്കിന്റെ ആഗോള ആസ്ഥാനത്ത് സിഎൻഎൻ ഇന്റർനാഷണലിന്റെ ലോക കാലാവസ്ഥ സേവനത്തിന്റെ മുൻ അവതാരകയാണ്.
യുവർ വേൾഡ് ടുഡേ, വേൾഡ് ന്യൂസ് എന്നീ പ്രോഗ്രാമുകൾക്കായി അവർ കാലാവസ്ഥാ വിഭാഗങ്ങൾ അവതരിപ്പിച്ചു.
ആഫ്രിക്കയിലെ സാമ്പത്തിക, സാമൂഹിക, സാംസ്കാരിക കാര്യങ്ങളും പ്രവണതകളും പരിശോധിക്കുന്ന ഒരു പ്രോഗ്രാം എറോൾ ബാർനെറ്റ് അവതരിപ്പിക്കുന്ന ഇൻസൈഡ് ആഫ്രിക്കയിലും അവർ പതിവായി ആതിഥേയത്വം വഹിച്ചു.
1999-ൽ സി‌എൻ‌എനിൽ ചേർന്നു, 2008 വരെ അവിടെ ജോലി ചെയ്തു.
പബ്ലിക് റേഡിയോ ഇന്റർനാഷണൽ / ഡബ്ല്യുഎൻ‌വൈ‌സിയുടെ പ്രഭാത പബ്ലിക് റേഡിയോ ന്യൂസ് പ്രോഗ്രാം ദി ടേക്ക്‌അവേയിൽ ഒരു ദിന ന്യൂസ്‌കാസ്റ്റർ, കോൺട്രിബ്യൂട്ടർ, ഇന്റർവ്യൂവർ എന്നീ നിലകളിൽ അവർ അവതരിപ്പിച്ചിരുന്നു.
നിലവിൽ, അൽ ജസീറ ഇംഗ്ലീഷിൽ അവർ ദി സ്ട്രീം ഹോസ്റ്റുചെയ്യുന്നു.
പബ്ലിക് സ്പീക്കിംഗ്
അർജന്റീനയിലെ ബ്യൂണസ് അയേഴ്സിലെ ലോക കാലാവസ്ഥാ ഓർഗനൈസേഷനെ പ്രതിനിധീകരിച്ച് പഠിപ്പിക്കാനുള്ള ക്ഷണം അവർ സ്വീകരിച്ചു.
ലൈബീരിയ യൂണിവേഴ്സിറ്റി, അറ്റ്ലാന്റയിലെ എമോറി യൂണിവേഴ്സിറ്റി എന്നിവയ്ക്കായി അതിഥി പ്രഭാഷണങ്ങൾ നടത്തി.
ഇറ്റലിയിലെ റോമിൽ നടന്ന ലോക ഭക്ഷ്യ പദ്ധതിയെ അഭിസംബോധന ചെയ്തുകൊണ്ട് ഐക്യരാഷ്ട്രസഭയിൽ അതിഥി പ്രഭാഷകയാകുകയും ചെയ്തു.
ഫിലിം
ദി ലാസ്റ്റ് അവർ (2005) എന്ന ഹ്രസ്വചിത്രത്തിൽ ഫെമി അഭിനയിച്ചു.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് The Real Femi Oke blog Archived 2019-12-25 at the Wayback Machine .
Femi Oke: "My life in the media" Archived 2014-03-07 at the Wayback Machine .
The Independent ഇന്റർനെറ്റ് മൂവി ഡാറ്റാബേസിൽ നിന്ന് ഫെമി ഓകെ The Takeaway's Official Program website
ഫെമിന ജബ്ബാർ
മലയാള സിനിമാ രംഗത്തെ ഒരു വസ്ത്രാലങ്കാരകയാണ് "ഫെമിന ജബ്ബാർ" .
തൃശൂർ ജില്ലയിലെ ചാവക്കാട് സ്വദേശിനിയാണ്.
പത്തോളം ചലച്ചിത്രങ്ങൾക്ക് ഇവർ വസ്ത്രാലങ്കാരം നിർവഹിച്ചിട്ടുണ്ട്.
എഴുത്തുകാരിയും പരിഭാഷകയും കൂടിയായ ഇവരുടെ  സായ എന്ന നോവൽ 2012 ൽ ഡിസി ബുക്സ് പ്രസിദ്ധീകരിച്ചിട്ടുണ്ട് .
ഓ ബേബി എന്ന ചലച്ചിത്രത്തിന് മികച്ച വസ്ത്രാലങ്കാരത്തിനുള്ള കേരള സംസ്ഥാന ചലച്ചിത്രപുരസ്കാരം 2023 പുരസ്കാരം ലഭിച്ചു .
വസ്ത്രാലങ്കാരം നിർവഹിച്ച ചിത്രങ്ങൾ കുട്ടന്റെ ഷിനിഗാമി (2024) ഷെയ്ഡ്സ് ഓഫ് ലൈഫ് (2024) കർണിക (2024) ആനന്ദപുരം ഡയറീസ് (2024) അതെന്താ അങ്ങനെ (2023) ഒ ബേബി (2023) ബി 32" റ്റു 44" (2023) ഇത്തിരി നേരം (2023) കാഥികൻ (2023) തീപ്പൊരി ബെന്നി (2023) ഭഗവാൻ ദാസന്റെ രാമരാജ്യം (2023) പ്രകാശം പരത്തുന്ന ഒരു പെൺകുട്ടി (2022) സൂപ്പർ ശരണ്യ (2022) അവൾ (2022) കുടുക്ക് 2025 (2022) മധുരം ജീവാമൃതബിന്ദു (2022) നിറയെ തത്തകളുള്ള മരം (2021) തണ്ണീർമത്തൻ ദിനങ്ങൾ (2019) അവലംബം
ഫെബ്രുവരി 7 ഇംഗ്ലീഷ് വിലാസം https://ml.wikipedia.org/wiki/February_7
ഗ്രിഗോറിയൻ കലണ്ടർ പ്രകാരം ഫെബ്രുവരി 7 വർഷത്തിലെ 38-ആം ദിനമാണ്.
വർഷാവസാനത്തിലേക്ക് 327 ദിവസങ്ങൾ കൂടിയുണ്ട് (അധിവർഷങ്ങളിൽ 328).
ചരിത്രസംഭവങ്ങൾ 1613 – മിഖായേൽ റൊമനോവ് (മിഖായേൽ ഒന്നാമൻ) റഷ്യൻ സാർ ചക്രവർത്തിയായി സ്ഥാനമേറ്റു.
2016 - വടക്കൻ കൊറിയ യു.എൻ ഉടമ്പടികൾ ലംഘിച്ചുകൊണ്ട് ക്വാംഗ്മ്യോങ്സോങ്-4  ബഹിരാകാശത്തേക്ക് വിക്ഷേപിച്ചു ജനനം മരണം മറ്റു പ്രത്യേകതകൾ
ഫെബ്രുവരി 8 ഇംഗ്ലീഷ് വിലാസം https://ml.wikipedia.org/wiki/February_8
ഗ്രിഗോറിയൻ കലണ്ടർ പ്രകാരം ഫെബ്രുവരി 8 വർഷത്തിലെ 39-ആം ദിനമാണ്.
വർഷാവസാനത്തിലേക്ക് 326 ദിവസങ്ങൾ കൂടിയുണ്ട് (അധിവർഷങ്ങളിൽ 327).
ചരിത്രസംഭവങ്ങൾ 1238 - മംഗോളുകൾ റഷ്യൻ നഗരമായ വ്ളാഡിമിർ കത്തിച്ചു.
ജനനം മരണം മറ്റു പ്രത്യേകതകൾ
ഫെമിനിസ്റ്റ് ഇനീഷ്യേറ്റീവ് (സ്വീഡൻ) ഇംഗ്ലീഷ് വിലാസം https://ml.wikipedia.org/wiki/Feminist_Initiative
സ്വീഡനിലെ സ്ത്രീ സമത്വവാദ പാർട്ടിയാണ് ഫെമിന്സ്റ്റ് ഇനീഷ്യേറ്റീവ് .
2005 സപ്തംബർ 9 നു ഈ പാർട്ടി രൂപീകൃതമായി.
2006 ലെ സ്വീഡൻ പാർലിമെന്റരി തെരെഞ്ഞെടുപ്പിൽ സ്ഥനാർഥികളെ നിര്ത്തിയിരുന്നുവെങ്കിലും സീറ്റുകളൊന്നും തന്നെ നേടുവാൻ കഴിഞ്ഞില്ല.
2009 ലെ യൂരോപ്യന് യൂനിയൻ തിരെഞ്ഞെടുപ്പിലും സീറ്റുകളൊന്നും നേടാൻ കഴിഞ്ഞില്ല.
എന്നാൽ 2014 ലെ യൂരോപ്യന് പാർലമെന്റരി തിരെഞ്ഞെടുപ്പിൽ 5.3% സ്വീഡിഷ് വോട്ടുമായി സോരായ പോസ്റ്റ് യൂരോപ്യൻ പാർലമെന്റരി സീറ്റ് കരസ്ഥമാക്കി.
ബാകേസോറസ് ഇംഗ്ലീഷ് വിലാസം https://ml.wikipedia.org/wiki/Bakesaurus
ഓർനിതോപോഡ് വിഭാഗത്തിൽ പെട്ട ഒരു ദിനോസർ ആണ് .
ഇവയ്ക്കു ഇത് വരെ ഒരു വ്യക്തമായ ഉപനിരയോ അതിനുള്ള  പേരോ നിർദ്ദേശിക്കപെട്ടിടില്ല.
2005 ൽ കണ്ടു പിടികപെട്ടെങ്കില്ലും 2006 വരെ ഇങ്ങനെ ഒരു കണ്ടുപിടിത്തം പോലും പുറം ലോകം അറിഞ്ഞിരുന്നില്ല.
കുടുതൽ വിവരങ്ങൾ ഒന്നും ഇപ്പോൾ ലഭ്യമല്ല.
അവലംബം Harris, Jerry D., 2006.
"New Dinosaurs?"
Archived 2016-02-22 at the Wayback Machine .
Zhou, S., 2005.
The Dinosaur Egg Fossils in Nanyang, China .
China University of Geosciences Press, Wuhan.
ബാക്കു മൃഗശാല
അസർബൈജാനിലെ ബാക്കുവിൽ സ്ഥിതി ചെയ്യുന്ന ഒരു സുവോളജിക്കൽ പാർക്കാണ് ബാക്കു മൃഗശാല ( അസർബൈജാനി : Bakı zooloji parkı).
അസർബൈജാനിലെ ഏറ്റവും പഴക്കം ചെന്ന മൃഗശാലയാണിത്.
1928 ലാണ് ഇത് തുറന്നത്.
അസർബൈജാനിലെ സാംസ്കാരിക വിനോദസഞ്ചാര മന്ത്രാലയത്തിന്റെ കീഴിലാണ് ഇതിന്റെ പ്രവർത്തനം .
4.25 ഹെക്ടർ പ്രദേശത്ത് 150-ലേറെ സ്പീഷീസുകളിലായി 1200-ഓളം ജീവികൾ ഈ മൃഗശാലയിലുണ്ട്.
1928 ൽ ലുനാചാർസ്കിയുടെ പേരിലുള്ള ഒരു പാർക്കിന്റെ പ്രദേശത്താണ് ബാക്കു മൃഗശാല തുറന്നത്.
(ഇന്ന് ഈ പാർക്കിന് നിസാമിയുടെ പേരാണ് നൽകിയിരിക്കുന്നത്.)  1942-ൽ പഴയ റോസ്തോവ് മൃഗശാലയുടെ സ്ഥാനത്ത് ഒരു പുതിയ മൃഗശാല സ്ഥാപിക്കപ്പെട്ടു.
1958 വരെ റെയിൽവേ സ്റ്റേഷന് സമീപം ഒരു ചെറിയ പ്രദേശത്ത് ഈ സുവോളജിക്കൽ പാർക്ക് സ്ഥിതി ചെയ്തു.
1958-ൽ മൃഗശാലയെ ബാകുവിന്റെ പ്രാന്തപ്രദേശത്തുള്ള ബെയ്ൽ ടൗൺഷിപ്പിലേക്ക് മാറ്റി.
1970 കളുടെ മധ്യത്തിൽ ഒരു മണ്ണിടിച്ചിൽ സംഭവിക്കുകയും, കൂട് തകർന്ന് ഒരു സിംഹവും കരടിയും മരിക്കുകയും ചെയ്തു.
ഈ സംഭവം മൃഗശാലയ്ക്ക് പുതിയതും സുരക്ഷിതവുമായ ഒരു സ്ഥലത്തെക്കുറിച്ച് ചിന്തിക്കാൻ അധികാരികളെ പ്രേരിപ്പിച്ചു, പക്ഷേ ഒരു തീരുമാനമെടുക്കുന്നതുവരെ, മൃഗശാലയെ താൽക്കാലികമായി റാസിൻ ടൗൺഷിപ്പിലേക്ക്  (ഇന്നത്തെ ബക്കിഖനോവ് ടൗൺഷിപ്പ്) മാറ്റിസ്ഥാപിച്ചു, അവിടെ 1985 വരെ അത് സ്ഥിതി ചെയ്തു.
ഈ കാലയളവിൽ സുവോളജിസ്റ്റുകളുടെയും ബയോളജിസ്റ്റുകളുടെയും മറ്റ് സ്പെഷ്യലിസ്റ്റുകളുടെയും ഒരു വിദഗ്ദ്ധ സംഘം ബാകുവിലെ നരിമാനോവ് റേയോണിന്റെ പ്രദേശത്ത് സ്ഥിതിചെയ്യുന്ന ഒരു പാർക്ക് മൃഗങ്ങളുടെ വാസസ്ഥലത്തിന് അനുയോജ്യമായ സ്ഥലമാണെന്ന് കണ്ടെത്തി.
കുട്ടികൾക്കായി റെയിൽവേ സ്റ്റേഷന് സമീപം ഒരു പുതിയ മൃഗശാലയുടെ നിർമ്മാണം ആരംഭിച്ചു, പദ്ധതി പ്രകാരം 45 ഹെക്ടർ (110 ഏക്കർ) ഇതിനായി അനുവദിച്ചു.
നിർമ്മാണം വേഗത്തിലാക്കാൻ താൽക്കാലികമായി 2.25 ഹെക്ടർ (5.6 ഏക്കർ) ഭൂമി മാത്രമേ ഉപയോഗിക്കാവൂ എന്നും പിന്നീട് മൃഗശാലയിൽ കുട്ടികൾക്കായി വൃത്താകൃതിയിലുള്ള റെയിൽവേ നിർമ്മിച്ച് പ്രദേശം വികസിപ്പിക്കാനും തീരുമാനിച്ചു.
സന്ദർശകർക്ക് ദിവസവും രാവിലെ 10:00 മുതൽ വൈകുന്നേരം 5:30 വരെ ബാക്കു സുവോളജിക്കൽ പാർക്ക് സന്ദർശിക്കാം.
1979 ൽ പുതിയ മൃഗശാലയുടെ നിർമ്മാണത്തിന് ആവശ്യമായ തുക അനുവദിച്ചുവെങ്കിലും ധനകാര്യത്തിലെ അപര്യാപ്തത കാരണം 5 വർഷം നീണ്ടു.
അവസാനം, 1985 സെപ്റ്റംബർ 1 ന് പുതിയ ബാക്കു മൃഗശാല ഇപ്പോൾ സ്ഥിതിചെയ്യുന്ന ഇടത്തിൽ പ്രവർത്തനക്ഷമമാക്കി വീണ്ടും സന്ദർശകർക്കായി തുറന്നു.
2001 ൽ, ബാക്കു 2 ഹെക്ടർ (4.9 ഏക്കർ) പ്രകാരം മൃഗശാലയ്ക്ക് അനുവദിക്കുകയും, മൃഗശാലയുടെ മൊത്തം വിസ്തീർണ്ണം 4.25 ഹെക്ടറായി (10.5 ഏക്കർ) വികസിപ്പിക്കുകയും ചെയ്തു.
2008-ൽ മിൻസ്കിൽ നിന്ന് ബാക്കു മൃഗശാലയിലേക്ക് നൈൽ മുതലകൾ, നാസുവാസ്, ചിൻചില, മാൻ, ഈജിപ്ഷ്യൻ നായ്ക്കൾ, ലിൻക്സ് എന്നിങ്ങനെ ആറ് ഇനം വിദേശ മൃഗങ്ങളെ വിമാനമാർഗ്ഗം എത്തിക്കുകയുണ്ടായി.
2010 ൽ മൃഗശാലയുടെ പ്രദേശങ്ങളിൽ നിർമ്മാണ പ്രവർത്തനങ്ങൾ ആരംഭിച്ചു, ഇതിന്റെ ഫലമായി കുട്ടികൾക്കായി ഒരു പുതിയ റെയിൽവേ സ്റ്റേഷൻ പൂർണ്ണമായും പുനർനിർമ്മിച്ചു.
മൃഗശാല പുനരധിവസിപ്പിക്കുന്നതിനെക്കുറിച്ചുള്ള പ്രശ്നം വീണ്ടും അജണ്ടയിൽ ഉൾപ്പെടുത്തി.
2000 മുതൽ വിവിധ മൃഗസംരക്ഷണ സംഘടനകൾ ഈ മൃഗശാലയുടെ വ്യവസ്ഥകളെക്കുറിച്ചും പൊതു സുരക്ഷയെക്കുറിച്ചും ആശങ്ക പ്രകടിപ്പിച്ചിരുന്നു.
ചിത്രശാല ജാഗ്വാർ കരടി ആഫ്രിക്കൻ സിംഹം മണ്ട്ജാക് സെബു മാൻ ലാമ ബാക്ട്രീയൻ ഒട്ടകം ഒട്ടകപ്പക്ഷി ഷെറ്റ്ലാൻഡ് പോണി റീസസ് കുരങ്ങ് വലിയ അരയന്നക്കൊക്ക് ആമ അവലംബം പുറത്തേയ്ക്കുള്ള കണ്ണികൾ ബാകു സൂ, യൂട്യൂബ്
ബാക്കൊ ദേശീയോദ്യാനം
ബാക്കൊ ദേശീയോദ്യാനം മലേഷ്യയിലെ സാരാവാക് സംസ്ഥാനത്തെ കുച്ചിംഗ് ഡിവിഷനിൽ സ്ഥിതിചെയ്യുന്ന ഒരു ദേശീയോദ്യാനമാണ്.
1957 ൽ സ്ഥാപിക്കപ്പെട്ട ഈ ദേശീയോദ്യാനം, സാരവാക്കിലെ ഏറ്റവും പഴയ ദേശീയോദ്യാനമാണ്.
ബാക്കോ , കുച്ചിങ്ങ് നദീമുഖങ്ങളിൽ മുവാര ടെബാസ് ഉപദ്വീപിൻറെ അറ്റത്തുവരെ 27.27 ചതുരശ്ര കിലോമീറ്ററോളം (10.53 ച മൈൽ) വിസ്തീർണ്ണത്തിൽ ഈ ദേശീയോദ്യാനം വ്യാപിച്ചുകിടക്കുന്നു.
കുച്ചിങ്ങിൽ നിന്ന് ഏകദേശം 40 കിലോമീറ്റർ (25 മൈൽ) റോഡിലൂടെ സഞ്ചരിച്ച് ഇവിടെയെത്തിച്ചേരാൻ സാധിക്കുന്നു.
ദശലക്ഷക്കണക്കിനു വർഷങ്ങളായുള്ള മണൽക്കല്ലുകളുടെ ദ്രവീകരണം കാരണമായി  ചെങ്കുത്തായ മലഞ്ചെരുവുകളും കടലിലേക്കുന്തി നിൽക്കുന്ന പാറക്കെട്ടുകളും, വെളുത്ത പഞ്ചസാര മണൽപ്പരപ്പുകളുമടങ്ങിയ  തീരപ്രദേശങ്ങൾ ഇവിടെ സൃഷ്ടിക്കപ്പെട്ടിരിക്കുന്നു.
തിരമാലകളുടെ നിരന്തരമായ ആക്രമണത്തിൻറെ ഫലമായി കൊത്തിയെടുക്കപ്പെട്ടതുപോലെയുള്ള അതിമനോഹരമായ രൂപത്തിലുള്ളതും ഇരുമ്പ് നിക്ഷേപത്താൽ സമൃദ്ധമായതും വർണ്ണാഭമായതുമായ കടൽക്കമാനങ്ങളും  കടൽച്ചിമ്മിനികളും  പാറക്കെട്ടുകളിൽ രൂപന്തരം പ്രാപിച്ചിരിക്കുന്നു.
അവയിൽ ഏറ്റവും പ്രശസ്തമായത് ഒരു മൂർഖൻ പാമ്പിൻറെ തലയുടെ ആകൃതിയിൽ തലയുയർത്തി നിൽക്കന്ന ഒന്നാണ്.
ഇത് ദേശീയോദ്യാനത്തിൻറ ആസ്ഥാനത്തോ ഏതെങ്കിലും ബീച്ചുകളിൽ നിന്നോ ബോട്ട് സവാരിയ്കിടെ ദർശിക്കുവാൻ സാധിക്കുന്നു.
ഈ ശിലാ രൂപീകരണങ്ങളിൽ ചിലത് ദേശീയോദ്യാനത്തിനു ദർശനമായിട്ടുള്ള തെലൂക്ക് ആസാം ബീച്ചിലേയ്ക്കുള്ള പ്രവേശന കവാടത്തിൽ നിന്നു കാണാൻ സാധിക്കുന്നു.
കുംപുങ് ബാകോ ഗ്രാമത്തിൽ നിന്നും 20 മിനിറ്റ് മാത്രമുള്ള ബോട്ട് സവാരിയിലൂടെ മാത്രമേ ഈ ദേശീയോദ്യാനത്തിലേയ്ക്ക് എത്തുവാൻ സാധിക്കുകയുള്ളൂ.
കുച്ചിങ്ങിൽ നിന്ന് താമസസൗകര്യത്തിനായി ക്യാമ്പ് ഗ്രൌണ്ട് , വനസേനയുടെ ബംഗ്ലാവുകൾ തുടങ്ങിയവ ലഭ്യമാണെങ്കിലും ഒരു ദിവസ യാത്രയായി മാത്രം പലപ്പോഴും ആളുകൾ ഈ ദേശായോദ്യാനം സന്ദർശിക്കാറുണ്ട്.
സാരാവാക്കിലെ ഏറ്റവും ചെറിയ ദേശീയ പാർക്കുകളിൽ ഒന്നാണ് ബാക്കൊ.
എന്നിരുന്നാലും, വൈവിധ്യമുളള ജൈവമേഖലകൾ (മഴക്കാടുകൾ ഉൾപ്പെടെ), സമൃദ്ധമായ വന്യജീവി, കാട്ടരുവികൾ, വെള്ളച്ചാട്ടങ്ങൾ, ഏകാന്തമായ ബീച്ചുകൾ, ട്രെക്കിങ്ങ് പാതകൾ എന്നിവയും ഈ ദേശീയോദ്യാനത്തിൽ ഉൾപ്പെടുന്നതിനാൽ ഇവിടം വളരെ വ്യത്യസ്തമായ ഒരു അനുഭവം പ്രാദാനം ചെയ്യുന്നു.
കൃത്യമായി അടയാളപ്പെടുത്തിയിട്ടുള്ള വ്യത്യസ്ത ദൈർഘ്യങ്ങളിലുള്ളതും തമ്മിൽ കൂട്ടി യോജിപ്പിച്ചിട്ടുള്ളതുമായ 16 നടപ്പാതകളിലൂടെ ദേശീയോദ്യാനം ചുറ്റിക്കാണുവാൻ സന്ദർശകരെ അനുവദിച്ചിരിക്കുന്നു.
ഇതു കൂടാതെ കുംപുങ് ബാകോ അല്ലെങ്കിൽ തെലുക് ആസാം എന്നിവിടങ്ങളിൽ നിന്നുള്ള ബോട്ടുകളിലൂടെ വിവിധ ബീച്ചുകളിലേയ്ക്കും ഭൂമിശാസ്ത്രപരമായി താൽപര്യമുണർത്തുന്ന പാറകളിലെ കടൽച്ചിമ്മിനികൾ രൂപീകരണം പ്രാപിച്ചിരിക്കുന്ന മേഖലകളിലേയ്ക്കും അനായാസമായി പ്രവേശിക്കുവാൻ  കഴിയും.
ഇത്രയും ഒതുങ്ങിയ പ്രദേശത്ത് അതിവിശാലമായ ആകർഷണങ്ങളും മറ്റു പ്രവർത്തനങ്ങളും സുസാദ്ധ്യമായ ഈ ദേശീയോദ്യാനം സരാവാകിലെ ഏറ്റവും പ്രശസ്തമായ ദേശീയോദ്യാനങ്ങളിലൊന്നായി മാറിയിരിക്കുന്നു.
" ദ അമേസിങ്ങ് റെയിസ് ഏഷ്യ 1 " എന്ന അമേരിക്കൻ പരമ്പരയെ അടിസ്ഥാനമാക്കിയുള്ള റിയാലിറ്റി ടെലിവിഷൻ ഗെയിം ഷോയുടെ സേവനത്തിനുള്ള അവസാനത്തെ തങ്ങൽ കേന്ദ്രമായിരുന്നു ആയിരുന്നു ഇത് സസ്യജാലം
ബാക്കൊ ദേശീയോദ്യാനത്തിൽ ബോർണിയോയിൽ കാണപ്പെടുന്ന മിക്കവാറും എല്ലാവിധ സസ്യജാലങ്ങളും അടങ്ങിയിട്ടുണ്ട്.
ഏഴ് സമ്പൂർണ ജൈവവ്യവസ്ഥകളിൽ നിന്നുള്ള 25 ഇനം സസ്യങ്ങൾ ഇവിടെയുണ്ട്.
തീരദേശ സസ്യങ്ങൾ, മലഞ്ചരുവുകളിലെ സസ്യങ്ങൾ,  കെരൻഗാസ് അഥവാ മരുന്നു ചെടികളടങ്ങിയ വനങ്ങൾ, കണ്ടൽ വനം, മിശ്രിത വനം, പാഡാങ് അഥവാ പുൽമേടുകളിലെ സസ്യങ്ങൾ, ചതുപ്പുനില സസ്യങ്ങൾ എന്നി സസ്യജാലങ്ങളിലുൾപ്പെടുന്നു.
ഇവിടുത്തെ അസാധാരണമായ സസ്യജാലങ്ങളിൽ പലതരം മാംസഭോജിയായ സസ്യങ്ങളും ഉൾപ്പെട്ടിരിക്കുന്നു (നാലിനം പിച്ചർ ചെടി കൾ, അക്കരപ്പുത , യൂട്രിക്കുലേറിയ ).
അതുപോലെ ധാരാളം വൃക്ഷങ്ങളും മറ്റു സസ്യയിനങ്ങളും ഉൾപ്പെടുന്നതാണ് ഇവിടുത്തെ സസ്യജാലം.
ഏകദേശം 150 നടുത്ത് തുമ്പിക്കൈമൂക്കൻ കുരങ്ങുകളുടെ ആവാസകേന്ദ്രമാണ് ബാക്കൊ ദേശീയോദ്യാനം.
ഇവ ബോർണിയോയിൽ മാത്രം കാണപ്പെടുന്നവയാണ്.
സരാവാക്ക് "പ്രോബോസിസ് കുരങ്ങുകളെ കാണാൻ പറ്റിയ ഏറ്റവും നല്ല സ്ഥലം" എന്നാണ് അറിയപ്പെടുന്നത്.
നീണ്ട വാലുള്ള മകാക് , ഹനുമാൻ കുരങ്ങ് , വാഴയണ്ണാൻ, ബോർനിയൻ താടിയുള്ള പന്നി , ഉടുമ്പുകൾ, ഓട്ടറുകൾ എന്നിവ ഇവിടെ കാണപ്പെടുന്ന മറ്റ് മൃഗങ്ങളിൽ ഉൾപ്പെടുന്നു.
ഇവയെല്ലാം വനത്തിനുള്ളിലും ടെലോക് ആസ്സാം ബീച്ചിലെ  ക്യാമ്പ് ആസ്ഥാനത്തും കാണപ്പെടുന്നു.
നിരവധി പല്ലികളും പാമ്പുകളും ഇവിടെയുണ്ട്, ഇവയിൽ മിക്കതും നിരുപദ്രവകാരികളാണ്.
പക്ഷിനിരീക്ഷണത്തിനായി ഏറ്റവും യോജിച്ച ഒരു സ്ഥലമായ ബക്കോയിൽ ഏകദേശം നൂറ്റമ്പതിലധികം ഇനം പക്ഷികളുടെ സാന്നിദ്ധ്യം രേഖപ്പെടുത്തപ്പെട്ടിരിക്കുന്നു.
ബാക്കോയിലെ രാത്രിഞ്ജരന്മാരായ ജീവികളിൽ കൊലുഗോ, ഇനാംപേച്ചി, കൂരമാൻ, നിരവിധിയിനം പഴം ആഹരിക്കുന്നവും ഷഡ്പദങ്ങളെ ആഹരിക്കുന്നവയുമായ വാവലുകൾ, ടാർസിയർ , തേവാങ്ക് , പന വെരുക് എന്നിവയും ഉൾപ്പെടുന്നു.
ബാക്കൊ ദേശീയോദ്യാനത്തിലെ ബീച്ചിൻറെ പനോരമ ദൃശ്യം.
ചിത്രശാല ബാക്കൊ ദേശീയോദ്യനാനത്തിൻറെ ദൃശ്യം.
Drosera spatulata var.
bakoensis growing at Bako National Park Nepenthes gracilis from Bako National Park Juvenile proboscis monkey at Bako National Park Asian pit viper at Bako National Park Polypedates colletti at Bako National Park White-chested babbler ( Trichastoma rostratum ) at Bako National Park Long-tailed macaques at Bako National Park eating horseshoe crab അവലംബം ↑ Ashton, P.S. 1971.
The plants and vegetation of Bako National Park.
Malayan Nature Journal 24 : 151–162.
↑ Lonely Planet description of Bako National Park, " Archived 2019-03-27 at the Wayback Machine . [1]"
, retrieved 6 Jun 2011.
↑ ↑ Lonely Planet description of Bako National Park, " Archived 2019-03-27 at the Wayback Machine . [2]"
ബാകാ ബായി
മറാഠാ സാമ്രാജ്യത്തിലെ ഒരു  രാഷ്ട്രതന്ത്രജ്ഞയും നാഗ്പൂർ രാജാവായിരുന്ന രഘോജി രണ്ടാമൻ ഭോസ്‌ലെയുടെ പ്രിയപ്പെട്ട ഭാര്യയുമായിരുന്നു ബാകാ ബായി (1774-1858).
ഭർത്താവിന്റെ മരണശേഷം നാഗ്പൂർ രാജകൊട്ടാരത്തിലെ നയപരമായ തീരുമാനങ്ങളിൽ അവർ പ്രധാന പങ്കുവഹിച്ചു.
നാഗ്പൂർ സാമ്രാജ്യത്തിലെ മറാത്ത രാജാവായിരുന്ന രഘോജി രണ്ടാമൻ ഭോസ്‌ലെയുടെ നാലാമത്തെയും പ്രിയപ്പെട്ട ഭാര്യയുമായിരുന്നു ബാകാ ബായി.
1803-ൽ മറാഠകൾ പരാജയപ്പെട്ട അർഗാവ് യുദ്ധത്തിൽ അവർ പങ്കെടുത്തിരുന്നു.
1816 മാർച്ച് 22-ന് ഭർത്താവിന്റെ മരണശേഷം, ബാകാ ബായി തന്റെ ഭർത്താവിന് മറ്റൊരു ഭാര്യയിലുണ്ടായ പുത്രൻ പാർസോജി രണ്ടാമൻ ഭോസ്‌ലെയെ രാജകൊട്ടാരത്തിലേക്ക് കൊണ്ടുവന്നു.
തുടർന്ന് പാർസോജി രണ്ടാമൻ നാഗ്പൂർ രാജ്യത്തിന്റെ സിംഹാസനത്തിൽ എത്തി.
പാർസോജി രണ്ടാമൻ അന്ധനും മുടന്തനും തളർവാതരോഗിയുമായിരുന്നു.
അതിനാൽ അദ്ദേഹത്തിന്റെ സ്ഥാനാരോഹണത്തിനുശേഷം ഒരു റീജന്റിനെ നിയമിക്കേണ്ടത് ആവശ്യമായി വന്നു.
റീജന്റായി ഭരണകാര്യങ്ങൾ നിർവഹിക്കാൻ ബാകാ ബായി തിരഞ്ഞെടുക്കപ്പെട്ടു.
മകർധോക്‌ര, അംഗാവ്, ദിഘോരി തുടങ്ങിയ ഗ്രാമങ്ങൾ സ്വന്തമാക്കി ബാകാ ബായി തന്റെ സ്വാധീനം വർദ്ധിപ്പിച്ചു.
നാഗ്പൂർ രാജകൊട്ടാരത്തിൽ ധർമ്മാജി ഭോസ്‌ലെ, നരോബ ചിറ്റ്‌നിസ്, ഗുജബ്ദാദ-ഗുജാർ തുടങ്ങിയ പ്രമുഖരടങ്ങുന്ന ശക്തമായ ഒരു വിഭാഗത്തെ തന്റെ പിന്തുണക്കാനായി അവർ രൂപീകരിച്ചു.
എന്നിരുന്നാലും, അപ്പാ സാഹിബ് (മുധോജി ഭോസ്‌ലേ രണ്ടാമൻ) ധർമ്മാജി ഭോൺസ്ലെയെ വധിക്കുകയും റീജന്റ് ആകാനുള്ള ശ്രമത്തിൽ അദ്ദേഹത്തെ പിന്തുണയ്ക്കാൻ ബാകാ ബായിയുടെ വിഭാഗത്തിലെ നിരവധി അംഗങ്ങളെ പ്രേരിപ്പിക്കുകയും ചെയ്തു.
ഈ ശ്രമഫലമായി അപ്പാ സാഹിബ് റീജന്റ് പദവി സ്വന്തമാക്കി.
1817 ജനുവരിയോടെ, അപ്പാ സാഹിബ് കൊട്ടാരത്തിൽ തന്റെ അധികാരം സ്ഥാപിച്ചു.
സിംഹാസനത്തിലേക്കുള്ള വഴിയിലെ തടസ്സങ്ങൾ ഇല്ലാതാക്കാൻ പാർസോജി രണ്ടാമന് വിഷം കൊടുത്തു കൊന്നു.
ബാകാ ബായിയുടെ വിഭാഗത്തിന്റെ എതിർപ്പ് ആരംഭിക്കുന്നതിനു മുമ്പ് തന്നെ, വളരെ പെട്ടെന്ന് അപ്പ സാഹിബ് സിംഹാസനത്തിൽ എത്തി.
ബ്രിട്ടീഷുകാർ സീതാബുൾദി യുദ്ധത്തിൽ അപ്പാ സാഹിബിനെ പരാജയപ്പെടുത്തുകയും 1818 ജനുവരി 9 ന് ഒരു ഉടമ്പടി ഒപ്പുവെക്കുകയും ചെയ്തു.
ഈ ഉടമ്പടിപ്രകാരം നാഗ്പൂർ ഒരു സാമന്തരാജ്യമായി മാറി.
എന്നിരുന്നാലും, ഉടമ്പടി അവസാനിച്ചതിന് തൊട്ടുപിന്നാലെ, അപ്പാ സാഹിബ്  പ്രാദേശിക  ഗോത്രവർഗ്ഗക്കാരായ ഗോണ്ടുകളെ ഉപയോഗിച്ച് വീണ്ടും പ്രതിരോധം പുതുക്കി.
ഗോണ്ടുകളുടെ കലാപത്തിൽ അവർ മകർധോക്ര, അംഗാവ്, ദിഘോരി എന്നിവയ്ക്കൊപ്പം ബാകാ ബായിയുടെ അധീനതയിൽ ഉണ്ടായിരുന്ന മറ്റ് ഗ്രാമങ്ങളും കത്തിച്ചു.
അപ്പാ സാഹിബിനെ അറസ്റ്റ് ചെയ്യുകയും സ്ഥാനഭ്രഷ്ടനാക്കുകയും ശക്തമായ സുരക്ഷാ അകമ്പടിയോടെ അലഹബാദിലേക്ക് അയക്കുകയും ചെയ്തു.
അതിനിടയിൽ, ബാകാ ബായിയെയും രഘോജി രണ്ടാമൻ ഭോസ്‌ലെയുടെ മറ്റ് വിധവമാരെയും ബ്രിട്ടീഷ് റസിഡന്റ് റിച്ചാർഡ് ജെങ്കിൻസ്, ബാജിബായെ ദത്തെടുക്കാൻ പ്രേരിപ്പിച്ചു.
ബാജിബായെ അവർ രഘോജി മൂന്നാമൻ ഭോസ്‌ലെആയി കിരീടമണിയിച്ചു.
നാഗ്പൂരിലെ റീജൻസിയുടെ തലപ്പത്ത് ബാകാ ബായി അവരോധിക്കപ്പെട്ടു.
എങ്കിലും അവർക്ക് കൊട്ടാരകാര്യങ്ങളുടെയും യുവരാജാവിന്റെയും ചുമതല മാത്രമേ ഉണ്ടായിരുന്നുള്ളൂ.
റിച്ചാർഡ് ജെങ്കിൻസ് ആയിരുന്നു യഥാർത്ഥത്തിൽ രാജ്യഭരണം നടത്തിയത്.